**Polymyalgi**

Dato 12-09-2024

**Introduktion**

Klyngepakke består af:

* Introduktion til klyngemedlemmerne
* Præsentation til klyngemødet
* Vejledning til klyngekoordinatoren

Med udgangspunkt i opdateret behandlingsvejledning for Kæmpecelleartrit og Polymyalgia Reumatica fra okt 23 (<https://danskreumatologi.dk/nbv/sygdomme/kaempecellearterit-polymyalgia-reumatika/>), skal klyngen, med udgangspunkt i egne data via Sentinel, drøfte håndteringen af PMR-patienter.

**Din forberedelse før mødet**

1. **Sæt punktet på dagsorden i god tid**. Send senest 2 (gerne 3) måneder inden klyngemødet ”Introduktion til klyngemedlemmer” (<https://ekvis.dk/redskaber/klynger/reumatologi-polymyalgi/>) med information om tilmelding til Polymyalgi-projektet ud til klyngens medlemmer.

**VIGTIGT: Du skal være opmærksom på, at pakken giver bedst mening, hvis klyngens medlemmer har samlet data systematisk – minimum 2 måneder og gerne mere, afhængigt af hvor mange nye patienter med PMR, der ses i klinikkerne. Derfor skal du sikre dig, at klyngens medlemmer ved, at de skal tilmelde sig Polymyalgi-projektet i Sentinel, så de kan have relevante data klar, og selv nå at se på dem inden mødet.**

1. **Forberedelse.** Mind klyngens medlemmer om at forberede sig ved at kigge på egne data forud for mødet. Opfordre dem til at de kan tilgå egne data under mødet – via medbragt pc eller lign.
2. **Planlæg** hvor lang tid du vil sætte af til emnet. Klyngepakken indeholder mange områder til drøftelse, så sæt god tid af.
3. **Data**. Se din kvalitetsrapport, så du har klynges data til mødet. Du kan overveje om I skal vise klyngens data fælles på mødet – vær dog opmærksom på, at alle kan se data på den klinik, som viser sin rapport.
4. **Klargør slides** – download fra eKVIS hjemmeside, så den er klar til visning på mødet.

**Til klyngemødet**

* Gennemgå slides - understøt at alle tager del i drøftelserne.
* Parkér spørgsmål der skal afklares og aftal hvem og hvordan, der følges op.
* Lav en opsamling i fællesskab, så I husker hvad I har aftalt.
* Overvej om der er behov for at emnet skal på igen til et kommende møde og om I derfor fortsætter med at samle data
* eKVIS vil meget gerne have feedback på klyngepakken på [ekvis@dadl.dk](mailto:ekvis@dadl.dk) efter jeres møde